text: Se Video: Vandmølle ved Vejen udbrændt 
  07 juli 2014 kl. 04.16
  Sønderskov Mølle, der kan dateres flere hundrede år tilbage i tiden, er ødelagt af en brand.
  Der er ikke ret mange fungerende vandmøller tilbage i Danmark, og søndag forsvandt yderligere en af slagsen.
  Det drejer sig om Sønderskov Vandmølle ved Vejen, der udbrændte totalt, efter at der 17.30 indløb en brandalarm.
  De lokale brandværn fra Brørup og Skodborg rykkede ud til branden, men kunne ikke redde møllen.
  Ifølge vagthavende ved Syd- og Sønderjyllands Politi er brandårsagen indtil videre ukendt. Derfor skal et hold teknikere nu prøve at blive klogere på, hvordan ilden kunne få fat.
  Sønderskov Mølle har eksisteret i flere hundrede år, men den udbrændte bygning er dog af nyere dato.
  Mølleanlægget stoppede med at male korn i 1980 og blev i stedet sat til at producere strøm til den nærliggende gård.
  Ifølge Dansk Møllerforening eksisterede der cirka 50 vandmøller i Danmark i dag, som stadig er i drift.
  
  Se video fra branden her
  Varighed: 0:45
  